Diari Oficial de la Generalitat Valenciana


Sumari del DOGV 3908, del 02-01-2001 (2000/9983)

RESOLUCIÓ de 28 de novembre de 2000, de la Direcció General d'Ordenació i Innovació Educativa i Política Lingüística, per la qual s'adjudiquen els Premis Extraordinaris de Batxillerat LOGSE, convocats per l'Ordre de 20 de setembre de 2000, i corresponents al curs acadèmic 1999-2000.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3908

Data del DOGV
:   02-01-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/9983


Organisme emissor
:   Conselleria de Cultura i Educació

Tipus de document
:   Resolució

RESOLUCIÓ de 28 de novembre de 2000, de la Direcció General d'Ordenació i Innovació Educativa i Política Lingüística, per la qual s'adjudiquen els Premis Extraordinaris de Batxillerat LOGSE, convocats per l'Ordre de 20 de setembre de 2000, i corresponents al curs acadèmic 1999-2000. [2000/Q9983]
  
L'Ordre de 20 de setembre de 2000 (DOGV de 16 d'octubre), de la Conselleria de Cultura i Educació, ha convocat per a la Comunitat Valenciana els Premis Extraordinaris de Batxillerat LOGSE, corresponents al curs 1999-2000.
  
L'ordre citada anteriorment establix, en el seu article 8.2, que: «D'acord amb la proposta formulada pel tribunal, el director general d'Ordenació i Innovació Educativa i Política Lingüística, per delegació del conseller, concedirà els premis abans del dia 30 de novembre de 2000, i es publicarà en el Diari Oficial de la Generalitat Valenciana».
  
Realitzades les corresponents proves, i vista la proposta formulada pel tribunal qualificador que es referix l'article 7 de l'Ordre de 20 de novembre de 2000, i en virtut de les atribucions que li concedix la pròpia ordre, resol:
  
Primer
  
Adjudicar els Premis Extraordinaris de Batxillerat LOGSE, corresponents al curs 1999-2000, als estudiants relacionats a continuació:
  
Fabrizio Ferri Benedetti
  
Héctor Sanjuán Pons
  
Daniel Climent i Soler
  
Álvaro Zarzuela Domínguez
  
Marina Gordillo Sánchez
  
Flavio Ferri Benedetti
  
Mónica Gordón Sahuquillo
  
Gertrudis Sigüenza Berenguer
  
Segon
  
Els estudiants premiats rebran un diploma acreditatiu d'esta distinció i a més a més els serà anotada en el seu expedient acadèmic pel secretari o secretària del centre en què van realitzar la inscripció i gaudiran dels beneficis específics que s'establisquen.
  
Tercer
  
D'acord amb allò que s'ha establit en la Llei 12/1997, de 23 de desembre, de Taxes de la Generalitat Valenciana, els estudiants que obtinguen el Premi Extraordinari de Batxillerat no estaran obligats al pagament de les taxes per servicis acadèmics en el primer curs dels estudis superiors en centre públic.
  
Quart
  
Els estudiants que obtinguen premi extraordinari podran optar prèvia inscripció al premi nacional.
  
La present resolució entrarà en vigor l'endemà al de la seua publicació en el Diari Oficial de la Generalitat Valenciana.
  
De conformitat amb allò que s'ha establit en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, el present acte, que posa fi a la via administrativa, podrà ser recorregut potestativament en reposició o bé cabrà plantejar directament recurs contenciós administratiu en els terminis i davant dels òrgans que s'indiquen a continuació:
  
a) El recurs de reposició haurà d'interposar-se davant del conseller de Cultura i Educació en el termini d'un mes a comptar des de l'endemà de la publicació.
  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació.
  
València, 28 de novembre de 2000.- El director general d'Ordenació i Innovació Educativa i Política Lingüística: Josep Vicent Felip i Monlleó.